LidanRubinov/Halacha-QA huggingface dataset:
שאלה: פחד להיענש: אני בת 30, גדלתי במשפחה (רוסית ) חילונית במשך כל חיי. אני יהודיה מכל קצוות המשפחה. הוריי מאמינים אך לא שומרים כלום. בגיל 7 גיליתי את האמונה ומאז זה סיפור אהבה, עשיתי לא מעט טעויות בחיי אך האמונה לעולם לא נעלמה. השאלה שלי היא כזאת, אני מתחזקת לאט בלקיחת מצוות על עצמי, הדלקת נרות מודה אני ברכות האכול ונטילת ידים. ברוך השם עומדת בזה. שבת קשה לי לשמור כי אני באה מעולם חילוני וכל שבת הופכת להיות יום כיפור. עכשיו ראש השנה הפתח וכולי פחד, פחד שאני יעשה מספיק טעויות בימים הכי חשובים, פחד שאני יענש על זה. ולא אני לא מחכה לכיפור כדי לבקש סליחה, אותה אני מבקשת כל השנה. מדוע יש בי פחד שאם אני אסע לטייל בראש השנה אני עלולה להענש בדרך כזו או אחרת? ההתחזקות שלי היא לא בקצב קיצוני אלא בנסיון של התמדה במה שבחרתי, אבל הפחד תמיד קיים שאם לא אעשה מה שנדרש אשלם ביוקר :(. על תשובתך.
תשובה: תפילת ראש השנה פותחת בשלוש פיסקאות: "ובכן תן פחדך", והיא אכן מדברת על התשתית הראשונה של הפחד. יש גם ערך בפחד, והעובדה שאנו פוחדים שלא לקלקל ולא להרוס, שלא להסתכן ולא לפגוע, יכולה להביא אותנו למקומות טובים, בשלב הראשון. אלא שהפתיחה לא נעצרת כאן, אלא היא ממשיכה במילים "ובכן תן כבוד לעמך", והיא פונה לשפה אחרת: שפה של כבוד, של שמחה, של התרוממות נפש, של קירבה לאמונה, של סילוק הפחד ומציאת הבחירה הטובה וכדו. והחלק השלישי של הפתיחה הוא "ובכן צדיקים יראו וישמחו", שהיא הקומה היותר גבוהה - השמחה. מה אפוא אני מציע לך לעשות? לא לברוח מהפחד, כי גם לו יש תפקיד, ולדעת שאכן ראוי לפחד מפני הא-לוהים, בשל החובה לעמוד בדרישות ובתביעות שלו. אולם לא כדאי להתמכר לפחד, כי אם לקומות היותר גבוהות של האמונה, לשמחה, לדבקות, להתקדמות מתמדת בקיום מצוות, ועוד צעדים חשובים כלפי מעלה. ושנה טובה
שאלה: בילויים עם נשים ללא נשואין: איפה כתוב בתורה שאסור להסתכל ולבלות עם נשים שהם לא נשואות? כתוב בתורה לא תנאף, וזה עם אישה נשואה.
תשובה: יש פסוקים רבים, בהקשרים שונים, האוסרים זאת: "לא תהיה קדשה בבנות ישראל"  "לא תקרבו לגלות ערווה" שנדרש על ידי חכמי התורה שבעל פה כאיסור להתקרב  "ולא תתורו אחרי ללבכם ואחרי עיניכם", ועוד ועוד. אך מעל לכל, "קדושים תהיו".
שאלה: גיזום עצי פרי לאחר השמיטה: לרב, התחדשנו בבית עם גינה שנשתלו בה עצי פרי (הדר למינהם) ותהינו האם קיימת הגבלה על קיצוץ ו או גיזום עצי פרי לאחר שנת השמיטה? כיצד יש לנהוג?. הפירות עדיין אינם בשלים. בנוסף האם ישנם עוד היבטים הלכתיים לעצי פרי מעין אלו שנשתלו ע"י אנשים שאינם שומרי הלכה? בברכת שנה טובה ומבורכת, ליאור.
תשובה: מותר לגזום עצי פרי לאחר שמיטה, וגם אם ניטעו על ידי אנשים שאינם שומרי תורה ומצוות בשמיטה. ברם, בפירות יש לנהוג קדושת שביעית, ואסור להשמידם סתם כך.
שאלה: האם מותר לתת את הדיסק: האם השיר "יפה כלבנה" של אביתר בנאי נחשב צנוע מספיק בשביל לא לפסול לתת לאחי לראש השנה דיסק שקניתי לו של אביתר בנאי? נראה שהשיר מדבר על אהבתו לאשתו. אביתר בנאי כידוע הוא בעל תשובה. אחי אינו דתי ואני בעלת תשובה. אשמח אם התשובה לא תפורסם באתר.
תשובה: איני מבין את השאלה. וכי אסור לשמוע שיר אהבה? אציין כי איני מכיר את השיר הספציפי, ותשובתי היא ברמה העקרונית בלבד
שאלה: יום הכיפורים ומשכב זכר: אני נפלתי במשכב זכר וחזרתי בתשובה בנושא זה. כבר לפני מספר חודשים. ואני מתחרט חרטה גמורה. ורציצי לדעת בבקשה האם ראש השנה. עשרת ימי תשובה ויום הכיפורים יכפרו לי על מעשיי?
תשובה: בעת שהמקדש בנוי, שעיר המשתלח מכפר על מעשיך, יחד עם תשובתך. עתה שאין מקדש, יוה"כ מכפר, ובלבד שעשית תשובה גמורה. אך סיום הכפרה בנושא זה של חייבי מיתות בי"ד, הוא בצירוף צער יסורים כפי שכתב הרמב"ם בהל  תשובה. על כן, במשך החיים אם יהיו זמנים של צער, כגון ירידה בנכסים, תמקד זאת כחלק מכפרה על מעשי העבר. אין עניין לחפש ייסורים, אך אם ח"ו יגיעו עתות משבר, תשתמש בהם לכפרה.
שאלה: כשרות: בס ד מה דין בשר שבושל בסיר פרווה אך זכורה לי פעם שהגשתי מן הסיר הזה אל כלים חלביים? כתיבה וחתימה טובה לשנה טובה ומתוקה!
תשובה: בשר שבושל בסיר פרווה הוא בשרי וגם הסיר מעתה בשרי. אין קשר לכך שפעם הגשת מהסיר, כשעוד היה פרווה לכלים חלביים.
שאלה: שתיה לפני עלות השחר: הרב שרלו, האם מותר לשתות קולה לפני עלות השחר (ותפילת שחרית)? כתיבה וחתימה טובה
תשובה: לפני עלות השחר - מותר.
שאלה: תולעים בראש דג: רציתי לשאול אם יש בעיה של תולעים בראש דג סלמון תוצרת צ ילה,ואם כן,כיצד להתמודד?
תשובה: תוצרת נורווגיה ותוצרת צ ילה: להוריד את הזימים. לחתוך את הראש בצורת שתי בערב. לשטוף היטב תחת ברז מים.
שאלה: האם מותר ללכת משכונה לשכונה בחג ראש השנה?: המשפחה שלי עושה חג אצל כל הדודים יחדיו, העניין הוא שהדודים גרים בשכונה אחרת אך כולנו גרים באותה העיר. רציתי לדעת האם מותר לי בחג ללכת ברגל משכונה לשכונה, כלומר מהדודים חזרה הביתה? וחג שמח ושנה טובה ומוצלחת!
תשובה: אני מצטער שלא ראיתי את השאלה הזו בזמן. בכל מקרה, הדבר מותר. ושנה טובה
שאלה: ראש סלומון: רכשתי ראש סלמון טרי ביינות ביתן האם יש דרך לנקות את ראש הדג מחיידקים אוקיינוס?
תשובה: איני יודע על מה מדובר בדיוק כי לא כתבת את ההכשר של הדג. דרך הנקיון של ראש סלמון: להוציא את הזימים. לחצות את הראש. לשטוף היטב היטב תחת זרם מים חזק.
שאלה: איך עושים שינוי?: הרב יש לי שאלה חשובה. רציתי לדעת איך עושים שינוי? בדיבור בלבוש ובכללי. יש שלבים לדבר הזה?
תשובה: שינוי אמתי מחייב תהליך. רק במקרים נדירים מאוד אדם יכול להתהפך ממצב למצב. רובנו מסוגלים לעבור שינוי אמתי רק כאשר עושים צעדים קטנים: צעד קטן והתרגלות למצב החדש. לאחר מכן עוד צעד קטן ושוב התרגלות למצב החדש. לדוגמה - לקום לתפילה: מי שלא קם בכלל ידרוש מעצמו תחילה, להגיע פעמיים בשבוע לבית הכנסת. אם עמד בכך, יראה את ההישג, ישמח בו ויעריך עצמו מאוד על ההישג. מכאן תהיה לו מוטיבציה להשקיע כוחות ולצפות מעצמו להישג נוסף: שלש או ארבע פעמים בשבוע לתפילה. לאחר מכן ישאיר לבחירתו יום אחד שהוא מרשה לעצמו להשאר בבקר במיטה. כך בכל נושא: צריך לקבוע צפייה קטנה ואפשרית של התקדמות. ורק לאחר מהן להעלות את הצפייה למשהו נוסף. שנה טובה בהצלחה!
שאלה: חלום רע בראש השנה: אני. ואני בת 14 ברצוני לספר לך חלום שמאוד מטריד אותי. בחלום חלמתי אל החברים אל המשפחה ואל אמא שלי. אל החברים אני לא כל כך זוכרת. אל המשפחה חלמתי גם אל הבנות של בן דוד שלי וגם אל המשפחה המצומצמת. אני יתחיל עם הבנות של בן דוד שלי חלמתי שאנחנו נפגשות אחרי בית ספר ופתאום אנחנו לא מדברות כמו תמיד אלה בקושי מדברות. ואל אמא שלי אני יספר לך במורחב יותר. חלמתי שאבא מחזרי אותי הביתה ממפגש עם בנות דודות שלי וכשאני מגיעה הבייתה הכלב שלי עדיין לא חזר הבייתה (בחלום ידעתי שהוא ברך) ואבא הראה לי איך הוא סידר אבנים שלא יוכל לברוח שוב. אני לא זוכרת איך אבל אני ואמא שלי רבנו כמה פעמים בחלום עד שבאחד הריבים היא נתנה לי מכה ושברה לי את האף(חשוב לציין שאמא שלי אף פעם לא מרביצה לי או לאחיות שלי אני מאוד מאוד אוהבת את אמא שלי פשוט בזמן האחרון אנחנו רבות ריבים קטנים ואז משלימות),ואני בכיתי ואז אבא שלי ודודה שלי(אחות של אבא) באו ואבא אמר לי שהכול יהיה ר ואמר לי שהוא למד להיות פרמדיק כשהיה בפרס והוא יכול לתפור לי את האף(אף אל פי אני לא זוכרת שאבא שלי למד איך להיות פרמדיק נתחשב גם בעובדה שהוא עלה לארץ עם משפחתו כשהיה בגיל שש. הם עלו לארץ מסיבות של גזאנות נגד היהודים), ואני פחדתי כי חשבתי שזה יהיה כואב אבל כשאבא תפר לי את האף לא כאב לי בכלל ואז כולנו ישבנו בשולחן שבפינת האוכל וחיקינו לבן דוד שלי שיגיע עם המשפחה שלו (אלו שסיפרתי אליהם קודם). אני מספרת לך את כל זה משום זה קרה ביליה שלאחר ארוחת ראש השנה וזה מאוד מטריד אותי. מרש.
תשובה: על מה אדם חולם? החלומות שלנו מורכבים מהרבה מאוד דברים: מדברים שאנו חושבים עליהם במשך היום, מדברים שצפים סתם כך, מדברים שיש בהם אולי אחוזון קטן של נבואה, ומעוד כל מיני דברים. בשל כך, אנחנו לא יודעים לפענח את החלומות. גם אלה שטוענים כי הם יודעים לפתור את החלום - יכולים לטעון כך, אולם למעשה אין בידינו כלים של ממש לפתור חלומות. מה אנחנו יכולים לעשות? אנחנו יכולים לנסות לשאול את עצמנו לאן להוביל את החלום הזה. ח לימדו אותנו גם כי "כל החלומות הולכים אחר הפה", כלומר - כל החלומות תלויים גם בשאלה לאן אנחנו מובילים את החווייה הגדולה הזו שחלמנו. על כן, מה שאני מציע לך לעשות הוא לשאול את עצמך לאיזה דבר טוב החלום הזה מעורר אותך. אם הוא מעורר אותך דווקא לדבר עם הבנות או עם אמך האהובה - אכן תעשי כך, וזה יהיה הדבר הטוב שיצא מהחלום הזה   אם הוא מעורר אותך לקשר יותר טוב עם ההורים שלך, או שתעריכי יותר את אבא שלך - עשי זאת, וזו תהיה ההולכה של החלום לכיוון הטוב והמאיר. האם את יכולה ללכת בדרך זו?
שאלה: ההתמודדות: חברה דיברה עליי לשון הרע והפנתה את כל חבריי נגדי, ביקשתי סליחה על לא כלום שעשיתי ואיני יודעת מה לעשות קשה לי
תשובה: השאלה מהווה קצה חוט לבירור עמוק יותר. אלא שהיא קצרה מידי, ולא פרשה בעיקר את האפשרויות העומדות בפנייך. אם את רוצה להפוך אותה לסוגיית חיים - נסי לפרט את ההתלבטות שלך בין אפשרויות שונות לתגובה, ואז נוכל לפתח ביחד את הדרך הנכונה להגיב לתסבוכת, ולהיפתח לקראת תנועה נפשית בונה שיהיה לך טוב בתוכה. האם זה מתאים לך?
שאלה: נידה: היי יש לי בן זוג זמן מה אני לא דתייה ולא שמרת מצוות אך בנאדם מאמין רציתי לשאול עם מישהי רווקה ויש לה בן זוג צריכה לשמור נידה? מה החוקים של זה?
תשובה: חיי אישות ללא נישואים הם דבר מגונה. עם זאת שמירת הלכות נידה מחייבת גם בקשר כזה. קשה לי לומר הלכה למי ששותף בדבר שהוא במהותו נגד ההלכה. בכל קשר אישות אם האישה נידה יש כאן איסור חמור יותר. הפתרון הוא ללכת למקוה - אבל ח גזרו איסור על אישה לא נשואה לטבול במקווה, בדיוק כדי למנוע את המציאות שאת חיה בה.
שאלה: שיר לבורא עולם - מאת הגולשים: שיר לבורא עולם. נופל וקם,לא מתייאש,מנסה להידבק בך. שבע יפול צדיק חוזר ואומר ומשתדל להיות בשמחה. כל כך רוצה להתקרב, אבל זה קשה כל כך. הדרך מלאה בקשיים אדירים,הכל פה מסובך. משתדל להתקדם למרות הכל, לא אכפת לי מכלום. כשנפלתי ביקשתי ממך שוב ושוב:אבא תעזור לי לקום. המאבק עיקש,הדרך מפותלת,מתמלא באבק. לא פשוט להילחם כל הזמן,כל החים במאבק. הדרך מלאה בעליות וירידות,קשיים ונפילות. לא להיתקע למטה,להמשיך לצעוד,להמשיך לעלות. לפעמים אתה אומר לעצמך:יאללה נמאס. ולפעמים סתם בא לך לפרוש כי אתה מבואס. ואז אתה שואל את עצמך האם כל זה היה כדאי?. ומסתכל מה עברת ועונה לעצמך:בוודאי!. בוודאי שהיה שווה לא לוותר ולא להיכנע. בוודאי שהיה שווה לעבור בדרך הזו שאת הנפש בונה. ובמבט לאחור אפשר לראות שזה היה ממש לטובה. זה היה חשוב כדי לשבור את האגו ואת הגאווה. זה היה חשוב כדי להראות לי שהכל בא ממך, אבא שבשמיים. זה היה חשוב כדי להראות שאני אוהב אותך באש ובמים. על הכל,על העליות והירידות. על תקופה ארוכה ללא אבידות. על הכל אבא, על כל הנסיונות והזכויות. ששלחת את השליחים שלך להוציא אותי מהבעיות
שאלה: טונה: האם טונה חברת פוסידון בהכשר בית יוסף ובעלז האם זה מהדרין
תשובה: אם יש עליו ר  קרית מלאכי מהדרין אז כן
שאלה: פניה לרבנים ע"פ התורה: כבוד הרב רציתי לדעת איפה בתורה כתוב שעלינו לפנות לרבנים על מנת לקבל עצה או ברכה, ובכלל מאיפה המנהג הזה הגיע?
תשובה: לך לא כתוב ואין חובה כזו. לגבי ברכה על מי שעוסק במצוות אומרים שמצווה גוררת מצווה ולכן מקובל שאדם העוסק במצווה מברך את הסובבים אותו כמו אמא בהדלקת נרות או אבא לאחר הקידוש. לגבי עיצה תמיד טוב לאדם להתייעץ עם מי שרוצה בטובתו של המתייעץ ויש לו ראיה אוביקטיבית וכוללת ככל שניתן. מי שלמד הרבה תורה, באופן טבעי יש לו ראיה כוללת יותר. מי שמשתדל לתקן את מידותיו יהיה יותר הגון וישר ויש סיכוי שיתן עצה טובה יותר לאחרים. תלמידי חכמים הם בד"כ אוהבים כל אחד ואחד מישראל ורוצים את טובתו ולכן העצות שהם יתנו לאדם - יש יותר סיכוי שהן אכן לטובתו. דברים אלו מביאים אנשים מיוזמתם לברר דברים עם תלמידי חכמים ולבקש את ברכתם למעשיהם. גמר חתימה טובה דוד לוי 098987548
שאלה: כנסיות בחו  ל: לכב הרב, הייתי בטיול באירופה ונתקלתי במס שאלות שטרדו וטורדות את מנוחתי 1. טיילתי בכיכר אירופית מסויימת בסמוך לקתדרלה (לא נכנסתי חס וחלילה לקתדרלה). בשלב מסויים הורדתי את התיק והתכופפתי להוציא משהו. לפתע קלטתי שאני מול קתדרלה מיד התרוממתי והוצאתי את הדבר מהתיק בעמידה עם הגב לקתדרלה. 2. נכנסתי לטירה משוחזרת מימי הביניים. לא נאמר במפורש שהיתה פעילות דתית שהיתה במקום בעבר (אולי היה רמז לכך באחד החדרים אבל אני לא כ"כ בטוח) למרות שהדעת נותנת שלא מן הנמנע שאחד מן החדרים שימש לפעילות מעין זו האם יש מקום לחשש חו"ח לחטא. ואם כן כיצד ניתן לעשות תשובה רוב תודות
תשובה: מדרכי החששות שלא לחשוש יותר מידי. העובדה כי ברחובה של עיר התכופפתה במטה להוציא משהו בתיק והדבר התברר שנעשה בפני מקום עבודה זרה - אינה מהווה עבירה כלשהי, ואפילו לכתחילה היה מותר לך להוציא משהו מהתיק במקום זה. לא אלה הדברים שאנחנו צריכים לעשות עליהם תשובה. הדבר נכון גם לגבי טירה. אנחנו לא חייבים לחשוש שמא במקום מסוים עבדו עבודה זרה, אלא אם כן אנו יודעים שהוא יוחד לעבודה זרה. ושנה טובה
שאלה: שבת - הבדלה הדלקת נרות ואכילת הפת: לכב הרב, 1. אני מדליק נרות שבת אצלנו בבית. לבקשת אשתי מכיוון שהיא חוששת שילדי (שלפעמים קצת משתובבים) יגרמו לדליקה, אני נוהג בלי נדר להדליק נרות שבת במטבח (הילדים ממעטים להגיע לשם במהלך השבת). למרות האמור אנו נוהגים לאכול את ארוחת שבת בחדר האוכל. הבנתי מקריאה בספר "שמירת שבת כהלכתה" שבמצב זה לא נכון לברך. כי מברכים רק על נרות שמדליקים אותם במקום האכילה. האם זה נכון? ומה כב הרב מציע לעשות במצב זה. 2. מה שיעור נפח הכוס המינימלי להבדלה? מהו שיעור השתיה לשיטת כב הרב? 3. האם ניתן לברך על 2 לחמניות שונות בגודלן? ובעניין זה אשאל (ואני מתנצל שכנראה שוב השאלה נשאלת) מה השיעור המינימלי של לחמניה (סדר גודל של לחמנית נקניקיה סטנדרטית) שיש לאכול ממנה בכדי לצאת לידי חובה בסעודת שבת? רוב תודות וגמר חתימה טובה
תשובה: א. נהגו רבים להדליק לאוו דווקא במקום האכילה המדויק, אלא בבית בו אוכלים, ולברך על כך. ב. השיעור המקובל הוא 86 סמ"ק. עמנם כתבו אחרונים שבתחומי דאורייתא יש ללכת לשיטה המחמירה. ג. בוודאי שאפשר לברך על לחם משנה שאינו שווה בגודלו, ולחמניית נקניק היא בוודאי הרבה יותר מכשיעור.
שאלה: צום גדליה - למה צריך לצום?: למה אני צריך לצום בצום גדליה? למה זה אמור להפריע לי שאיזה מישהו נהרג לפני 3000 שנה?
תשובה: מצוין שאתה שואל! אנחנו רוצים להפנות אותך לכמה תשובות שפרסמנו בנושא בעבר
שאלה: גוי שגזל: הרמב"ם מביא שגוי שגזל חייב מיתה, האם ניתן לומר שדין זה נאמר רק בעודו עומד במריו, ומסרב להשיב, והעד לכך שהרמב"ם שנה בדבריו שגם הכובש שכר שכיר חייב מיתה, וקשה לומר שמיד שעיכב בידו את שכירות הפועל כשדרש את כספו, חייב מיתה, אף אם שילם לו אחר כך, אלא על כרחך מדובר שאינו רוצה לשלם לפועלו גם כשעומד בפני בית דין. ב
תשובה: אנחנו לא יודעים בשל העובדה שאין לנו אפילו עדות אחת על מקרה כזה. אפשר לטעון כמוך, ולהבין כי מדובר במי שאינו משיב את הגזלה, אך אם השיב את הגזלה - לא זה עונשו. זה דומה להגדרת איסור כגזל כ"לאו הניתק לעשה" בישראל, אם כי אנחנו לא מכירים עשה כזה אצל גוי. אפשר לטעון שלא כמוך, ולהבין כי עצם העובדה שגזל היא לעצמה סיבה שהרמב"ם פוסק שהוא חייב מיתה. כאמור, אין לנו עדות כלשהי על מימושה של הלכה זו, ועל כן אין אנו יודעים האם יצאה מגדר עמדה עקרונית (כמו בן סורר ומורה) והפכה לאופן מעשי.
שאלה: כספי מעשר לקרן הלואות: הרב, אנחנו רוצים לעשות גמ"ח הלוואות למשפחה, האם ניתן להשתמש בכספי מעשר? ואם כן, האם הגמ"ח יוכל לשמש לכל מטרה או רק למטרות ספציפיות כמו מחלה ל"ע או מצוקה כלכלית קשה? ו רעות.
תשובה: מותר, לצרכי קושי כלכלי מכל טעם
שאלה: מספר גרגירי הרימון: רציתי לשאול מה המקור לכך שטוענים שיש 613 גרגירי רימון כתרי"ג המצוות?
תשובה: לך, זה באמת לא משנה מה מספר גרגרים הרימון בפועל. כאשר עוסקים בסגולתו (  הפוטנציאל) של כל יהודי הרי שיש מהתורה 613 מצוות. ובגמרא נאמר על כך שאפילו ריקנים שבך מלאים מצוות כרימון. דהיינו כל יהודי מלא במצוות גם אם הוא נראה לנו כריק, כאדם רחוק מכך. מצוות כל המצוות שייכות לכל יהודי וכל יהודי שייך לכל המצוות. ברור שבאופן מעשי כל אחד מקיים חלק מהמצוות, שהרי רק כהן יכול לקיים מצוות מסוימות, ויש מצוות רק לבעל שדה וכד. אלא שביחד כולנו מקיימים את כל המצוות - וזה חלק מאחדותו של העם זה בכך שביחד אנו מקיימים את כל מצוות ה  - 613, לפי מנין חכמים. רימון לא משנה כמה גרגרים תספור ברימון - הוא מייצג רעיון רוחני שבכל יהודי טמונים כל המצוות. מבין שבעת המינים זה הפרי היחידי שהפירות שלו טמונים ומוסתרים בתוך קליפתו. ללמדך שהמצוות זה בפנימיות של כל אחד. בדורנו המשילו את הישראל המצוי ל צבר  שזה פרי קוצני שמתוק בפנים. הרימון אינו קוצני ואינו מכאיב כמו הצבר אבל גם בו תוכו המתוק מוחבא על ידי קליפה שאינה אכילה. גמר חתימה טובה דוד לוי 098987548
שאלה: תוקף התרת נדרים של יו"כ: אם עשיתי התרת נדרים לפני יום כיפור כל נדר שנדרתי נמחק ואני יכול לעשות אותן?
תשובה: נדר מפורש יש להתיר בפני חכם ושני אנשים, ושימצא פתח להתרת הנדר לאחר שפרטת את הדבר
שאלה: חברת עטרה של ירקות עלים: רציתי דעת מה המעמד של חברת עטרה ביחס לירקות עלים. הם רושמים שהעלים נקיים מחרקים בפיקוח הרבנות הראשית לישראל. מצ"ב קישור
תשובה: יש להם הכשר של הרבנות של מ.א. גלבוע. על הסחורה עם היתר מכירה. ועל סחורה לא של היתר מכירה יש להם הכשר של הרב אפרתי. וצריך לשים לב שהם חברה המשווקת סחורה ולכן יתכן שהם גם משווקים ירקות עלים סגורים בתוך שקית עם הכשר של הרב אפרתי שכתוב על השקית שהם נקיים בחשש נגיעות של חרקים.
שאלה: לעבור לפני מתפללת ואח חוזר בשאלה: - אם יש מלפני מתפללת ואין לי אפשרות ללכת הצידה להתפלל ואני לא יודעת את התפילה בעל פה מה עלי לעשות? - אחי כבר חזר בשאלה והמשפחה שלי לא יודעת עלזה. הוא עושה לנו קידוש והבדלה וכו. האם אנחנו יוצאים ידי חובה?
תשובה: כל הכבוד לך על השאלות החשובות. מהדין אסור לעבור לפני אדם שמתפלל שמונה עשרה (שולחן ערוך אורח חיים קב). ולכן עדיף שלא לעבור בפני המתפללת. אך, ישנם כמה היתרים: אם היא התפללה במקום כזה שהוא מקום שבו לוקחים סידורים, או במעבר מותר לעבור מולה על מנת לקחת סידור. כמו כן אם היא מתפללת מתוך סידור או בעצימת עיניים יש מקום להקל ולעבור מלפניה. כמו כן אם המתפללת עומדת ליד שולחן או סטנדר בגובה של 80 סמ ומעלה, מותר לעבור לפניה. לפני שאני עונה על השאלה הזו, אני מבין שהקשר עם אחיך הוא טוב, והוא מגלה לך דברים שאחרים לא יודעים, אני רוצה להדגיש כי הקשר הזה עם אחיך הוא קשר חשוב, ולא רק בשביל שהוא ישוב בתשובה בגלל זה, אלא בגלל שבעצם הקשר הזה הוא תומך בו במקום שבו הוא עומד, ובטוח שיש לו קשיים, והלוואי שבסופו של דבר הוא גם ישוב בתשובה, חלק נכבד בהלכה בעניין היחס לאנשים שאינם שומרי תורה ומצוות, נועד לשמור על הקשר עם אנשים כאלו, ועל מנת למנוע מצב של פירוד בוודאי בתוך המשפחה. מבחינה הלכתית, לפי כל הדעות, אם הוא לא מחלל שבת בפרהסיא, והוא מעצמו בא ועושה קידוש והבדלה יוצאים ידי חובה מהקידוש וההבדלה שהוא עושה. ויש דעות שגם אם בביתו אינו מחלל שבת גם יוצאים ידי חובה. לכן אפשר לצאת ידי חובה. ובהצלחה עקיבא כהנא akiva.ka gmail.com מקורות לתשובה ב: מהרש"ם א - קכא שו"ת אור לציון חלק ב סימן ז אות ה יביע אומר חלק ז סימן טו וחלק ט סימן קח אות לד עשה לך רב חלק ה א-ג מאמר של הרב צבי רייזמן במוריה תשע"ג
שאלה: משנתו של ישעיהו ליבוביץ: יצא לי בחג לעיין במשנתו של פרופסור ליבוביץ. הפתיעו אותי (או שלא) רעיון האמונה וההתגלות אצלו. 1)הליבא דליבוביץ רעיון ההתגלות לא רק שלא מוכיח את מציאות האל אלא אף סותרת אותו, אני מצטט בתוך מאמר על משנתו "נמנעות ההכרה של האדם את האל, היא תנאי הכרחי לאמונה. שכן, כאמור, לו היה האדם מכיר את האל, היה האל הופך לעובדה חסרת ערך. מכאן, שכל ה"הוכחות" לקיומו של האל, לייחוס תכונות לאל, ול"הוכחות" התערבותו בעולם ובהיסטוריה בכל דרך שהיא (מן ההוכחות להתגלות האל במעמד הר סיני ב"הכוזרי" של יהודה הלוי, למשל, לא רק שאינן רלוונטיות כלל לאמונה משמעותית, אלא שהן אפילו חותרות תחתיה: שכן לו היו ההוכחות הללו תקפות, היו הופכות את האל לעובדה הכפויה על תודעת האדם, ולפיכך לחסר ערך! האל היה הופך אז לאליל. 2)ההוכחה הניצחת לטענות אלו הן הכישלון לדבריו שבאה אחרי כל התגלות והתגלות. ממעמד הר סיני - לעגל. מהנבאים - לעבודות הבעל. ליבוביץ השתמש בעבודת בני ישראל לעגל הזהב ובעובדה שכל נביאי האמת שעמדו לישראל לא הצליחו להשפיע אף על נפש אחת מישראל. ומכאן שאף המעמד האלוהי הנשגב ביותר בהר סיני לא אילץ את ישראל לקבל את התורה, ואין שום ידיעה - אפילו היינו משיגים אישור נוטריון לקיום אלוהים - מביאה אדם לאמונה. ומנגד, במשך דורות באשכנז ובספרד הקריבו יהודים את נפשם על קידוש השם גם ללא כל התגלות, ומבלי שעמדו להם נביאים שדיברה שכינה מגרונם. מכאן, שאין מתאם בין התגלות (וידיעה בכלל) לבין האמונה באלוהים שהיא קיום מצוות. כמובן שאינני מחדש לכבודו דבר בעניין שאלתי היא : כיצד הרב היה עונה לדבריו? האם יש איזה שהוא מאמר או ספר היוצא נגד גישה זו מפריך אותה ונוטע יותר אופטמיות בלב האדם? ב וגמר חתימה טובה
תשובה: כל דברי הכוזרי קודש קודשים, אלא שעל אף שהכל אמת ומעמד סיני ומסורת הדורות היא אמת גמורה, לעומת זה הקב"ה נטע באדם יצר רע וברא בו ספקנות ונטיה אל החומר, עד כדי כך שהאמת הגלויה לא תשכנע אותו גם כשהיא בכל אמיתותה כל עוד האדם לא טיהר את רוחו בכוחות עצמו. רק כאשר האדם קשוב לנשמתו ומאמין בבוראו מצד זה ולא מצד שמשהו כפוי עליו, או אז מתגלה האדם המאמין בכל גובהו. יצאנו לגלות על מנת לבנות את הפכים הקטנים עימם אנו שבים לתחיה, מוארים באור ד  ומסוגלים להכיל את האור בכלים שהבאנו, לקחת אותו לחיינו הגשמיים ולא להטמע בהם אלא להאיר אותם ולמשול בהם. זו האופטימיות הגדולה- הכפירה מימי העגל ועד ימי ליבוביץ  ובן גוריון, שימשה בעל כורחה כמערכת ניקוי רעשים מתהליך הבירור והבניה הפנימי של ישראל וערגתם כלפי האין סוף ב"ה, ומסירות נפשם עליו, כך שלא מפאת החוויה הכפויה הם עבדי ד  אלא מצד היותם בני ד, בבחירה בו ובעיסוק בתורתו ושכלולה בדרכי ההלכה ובניית כלי הנפש כך שהאמונה תחול באדם בשלימות. כל שיר השירים עוסק בזה, בדוד המבקש פני הרעיה, ובשלב השני בו היא מבקשת פניו. תחילה כרמי שלי לא נטרתי, ולבסוף כרמי שלי לפני. תורה דיליה.
שאלה: שם לבת: בעזרת השם נולדה לי נכדה ביום כ"ח אלול תשע"הץ הוריה מתלבטים באיזה שם לקרוא לילדה מתןך ידיעה ברורה כי שמה השני יהיה אסתר. נא עזרתך בבחירת השם המתאים ביותר מהשמות הבאים: א. הללי. ב. אדל. ג. אודל. ד. עד אל. בברכת שנה טובה וחתימה טובה לך ולכול עם ישראל.
תשובה: השם הראשון ראוי מאד מזל טוב
שאלה: בקשות פרטיות ביום כיפור: הרב שרלו האם מותר להוסיף בקשות פרטיות בתפילת מוסף ביום כיפור? גמר חתימה טובה
תשובה: באופן כללי, תפילת יום הכיפורים אינה תפילת בקשות, אלא תפילת ווידוי, ניקוי, מחילה וסליחה. לגבי הוספות בקשות פרטיות בתפילת הימים הנוראים - יש פער בין ההלכה הכתובה הקובעת שאין להוסיף בימים שאינם ימי חול, לבין מה שנהגו להוסיף. כתבו על כך רבים. אני מציע להוסיף את הבקשות האלה לאחר חתימת התפילה (אחרי "המברך את עמו ישראל ב ") במסגרת התפילות התחנונים והווידוי.
שאלה: פייסל: רציתי לדעת אם הוחזרה תעודת הכשרות לשוק פייסל הגדול בנהריה?
תשובה: עמדת הרה"ר נשארת כפי שפורסם. יש שני מבנים שונים  אחד עם כשרות ואחד בלי. עיין:
שאלה: פרסומות פולשניות בשימוש באתר: לכבודו בשימוש באתר כיפה נפתחות פרסומות בחלונות חדשים עם כל לחיצה על העמוד, או לפחות עם רבות מהן (חלונות popunder, כלומר שאינם קופצים עד שהחלון הנוכחי נסגר). הדבר נכון להרבה אתרים ישראליים, כמו אתרי חדשות ידועים. א. המותר הדבר (לביצוע ע"י סגל האתר) מכל הבחינות? אם לא: ב. מהן הסיבות בגללן על הדבר להיאסר, או להיות מועמד לאיסור? ב שואלנו
תשובה: זה אתר שלהם - הם יכולים גם לכסות אותו בפסים שחורים או לעשות אותו רועד. אתה לא רוצה, אל תכנס. אגב, אתה יכול להקים תנועה שמחרימה אתרים שיש בהם פעולות מרגיזות - אם החרם הזה יתקיים, בהחלט אפשר שהדבר ירתיע בעלי אתרים וכך תקדם את העניין שלך!
שאלה: כשרות חומרים לכריכת תיקון ספרי קודש: לכבודו האם על חומרים מהם עשויים ספרי קודש להיות כשרים? לדוגמא, האם על העור ממנו עשויה כריכת חומש להיות של חיה כשרה ושחוטה כהלכה? במיוחד חשוב לי לדעת אם מותר לתקן כריכת ספר שנקרעה או נתלשה מהספר עצמו בעזרת דבק שעלול להיות עשוי מרכיבים טמאים (בייצור דבק משתמשים לעתים - או אולי תמיד - ברכיב המופק מעצמות חיה. דרך אגב, הדבר דומה גם בדיו). אין אפשרות לברר ממה עשוי הדבק, או להשיג דבק צמחוני. ב שואלנו
תשובה: בחומר שפג טעמו והוא כעפר, מותר. בחומר שטעמו עודנו בו, מותר אך ראוי להמנע, בדומה להערת הראב"ד בכלי מקדש פ"א הלכה ג. ועל כל פנים בספק אין צורך להחמיר כלל.
שאלה: נישואים להתחיל לצאת: הרב. קצת פרטים על עצמי-אני בן 19 וחצי לומד בישיבת הסדר ובמרץ אני מתגייס, אני חושב שאני מוכן לנישואים הן מבחינה נפשית והן מבחינה רוחנית אני יודע שאני רוצה להקים בית של תורה ומבין שזוגיות לא נגמרת בחתונה ואני גם מוכן לעמול הרבה ולא פה בשביל לנוח, עכשיו השאלה הראשונה היא האם להתחיל לצאת לפני הצבא בתוך הצבא. אני עוד מתלבט אם לעשות את השרות בצנחנים או כנראה בגבעתי(תלוי מה יצא לנו בהגרלה) שידוע ששם היציאות הביתה טובות. אשמח לדעת מה דעת הרב
תשובה: ב"ה, תתרכז במצוה שאתה עוסק בה כעת, הצבא, ובכלל צריך להמתין עם החתונה בגיל כזה. דני ארגמן 0527710491
שאלה: ירקות במוצאי שביעית: ממתי נוכל לאכול ירקות מן השוק (היינו ללא הצורך באישור שמדובר בהיתר מכירה וכדו )? האם התפרסמה רשימה או עתידה להתפרסם?
תשובה: באופן כללי זה התשובה לשאלתך: אבל גם נפרסם מאמר מסכם על נושא זה בקרוב ממש.
שאלה: רני: שאלתי שאלה על תינוק שנולד ורצינו ליקרוא לו רני ואכן נתנו לו את השם רני שאלנו אותך כבוד הרב אבל את התשובה מימך קיבלנו כבר אחרי הברית השם שניתן לבן שלנו הוא רני מקווים שזה טוב
תשובה: בע"ה שיגדל לתורה ולירא"ש
שאלה: נטילת ידיים אחרי השירותים  עבודה בחול המועד הגעלת כלים: 1. איך אחרי השירותים ניתן לשלב בין החובה לנטול ידיים לבין נקיון הידיים בסבון? האם ניתן לנקות רגיל את הידיים בסבון ואז לנטול או להיפך? 2. ישר אחרי חול המועד סוכות השנה נרשמתי לטיול מאורגן לחו"ל לשבוע. לא נעים לי לבקש מהבוס חופש גם בחול המועד שאז זה יוצא חופש מאוד ארוך? האם יש היתר לעבוד בחול המועד במצב כזה? 3. יש לי סכו"ם חלבי ובשרי שצריך להגעיל מחשש שנעשה בו שימוש גם לבשר וגם לחלב. האם צריך להגעיל אותו בטבילה לכל סיר גדול? או רק לסיר פרווה? האם צריך סיר נפרד להגעלת כלים שרוצים שיהיו חלביים והכלים שרוצים שיהיו בשריים? מראש וגמר חתימה טובה!
תשובה: 1. קודם נוטלים על פי ההלכה ולאחר מכן רוחצים לפי ההגיינה. הדבר נכון גם לעניין נטילה לסעודה. 2. ראוי לא ללכת לעבודה בחול המועד אלא אם כן ההיעדרות תפגע משמעותית בפרנסה. אם הולכים לעבודה ראוי להימנע מהמלאכות שאסורות בחול המועד. 3. צריך להמתין עם הסכום 24 שעות וכך גם עם הסיר. לאחר מכן אפשר את כל הסכום ביחד, להגעיל בסיר אחד. מה אסור לעשות בחול המועד - עיין קישור
שאלה: זיווג: אני (18) הכרתי מישהו דרך האינטרנט (22) והיינו בקשר 4 חודשים שנינו אהבנו אחד את השני ומצאנו את אותם השקפות (שנינו משתייכם לחסידות ברסלב, ושנינו חרדים).לפניי חודשים הוא בא אליי בטענה שהוא מתחזק ושהוא לא רוצה קשר עם בחורה,ושהקשר שלנו לא מוביל לכלום גם לא למטרת חתונה (אני עדיין לא בשלה לחתונה) זה שבר אותי מאותו רגע שניסיתי לומר לו שאנחנו מכירים וחבל לנתק קשר. ונתתי לו עצה שנקפיא את הקשר ועוד איזה חצי שנה נסדר את זה דרך פגישה ונראה אם אנחנו מתאימים, אבל הוא אמר לי שאני לא ינסה לחשוב מה יהיה בעוד כמה חודשים או שנים.ומאז הפסקנו לדבר ואין יום שאני לא חושבת עליו או מורידה דמעות! השאלה שלי אם זה ר שאני מתפללת כל יום בדמעות לה שישדך בנינו שנכיר דרך פגישות רציניות יותר?, כי אני באמת אוהבת אותו ואני מרגישה שזה הזיווג שלי.בבקשה מה לעשות קשה לי לשמוע גם הצעות אחרות אני ממש אוהבת אותו
תשובה: ב"ה, אם הוא לא רוצה תעזבי אותו, קשר בריא הוא קשר הדדי שגם הבחור מעצמו רוצה אותך, תמתיני עד שתרגישי בשלה לחתונה ואז תתפללי לה  לזיווג מתאים ולאו דוקא לבחור זה. ה  יודע יותר טוב מה טוב בשבילך, ולכן התפילה צריכה להיות כללית, לזיווג טוב. דני ארגמן